Касата иска спешна среща с министър Петров, както и проверки на лекари и аптеки
Вторник, 06 Юни 2017 | 16:23:10 Полина Тодорова Вторник, 06 Юни 2017 | 16:23:10 Полина Тодорова
Овладяването на ръста на разходите за лекарства все повече се очертава като един от бъдещите фокуси в работата на новия екип начело на Министерство на здравеопазването съвместно с НЗОК. Темата е широко обсъждана по време на последното заседание на Надзорния съвет на касата от 26-ти май. От него става ясно, че заради увеличаващите се разходи за лекарства новият председател на Надзорния съвет Кирил Ананиев настоява за спешна среща с министъра на здравеопазването, на която да се обсъдят конкретни мерки за ограничаването им.
Според него мерките трябва да са в насока преглед на Позитивния лекарствен списък, нива на реимбурсиране, както и употреба на генерици. В тази връзка Ананиев изисква от НЗОК да изпрати конкретни данни и предложения за намаляване на разходите за конкретни медикаменти и продукти, както и да се преразгледат протоколите за скъпоструващо лечение. Той настоява още да се планират проверки съвместно с Изпълнителната агенция по лекарства и Министерство на здравеопазването на аптеки и на лекари, които предписват най-голям брой протоколи за скъпоструващо лечение, както и на такива, които предписват най-голяма стойност на лекарствата на един пациент. Проверките трябва да обхванат и болниците с най-голям разход за онкологични лекарства. Резултатите от тях ще очертаят и основата за бъдещи промени в наредбите и законите, които да се обсъждат със здравно министерство и парламента.
Вече предприетите промени конкретно за онкомедикамените биват набелязани от подуправителя на НЗОК д-р Димитър Петров, който освен широко обсъжданите до момента мерки за разпределение спрямо индикативна стойност за средна доза на килограм, говори и за въвеждането на полуавтоматизирани системи в онкологиите. Става ясно, че те ще бъдат въведени до края на годината поради нуждата от предприемане на технически и финансово обезпечаване, включително обособяване на отделни помещения в болниците.
Дискутирайки разходите за онкомедикаменти, за които лимит няма, Кирил Ананиев повдига въпроса за определяне на индикативни стойности и за централните плащания, сред които попадат и те и които като цяло по думите на управителя на касата д-р Комитов „растат безбожно“.
Припомняме, на няколко пъти в последните седмици здравният министър проф. Николай Петров също коментира темата за ръста при лекарствата, като днес в интервю за Нова телевизия той посочи, че ще се върви в посока генерици, както и като цяло изсветляване на пазара, особено този, касаещ новите скъпоструващи медикаменти. Според него за част от тях се взимат решения при не особено ясни условия. От думите му обаче стана ясно, че мерките за определяне на дози лекарства спрямо ръст и тегло ще бъдат обект на дискусия.
Гост 06.06.2017 20:58:18
А защо не вдигнат мерника на болници, които са единствено на пазара за да са партийни или олигархични хранилки? Тях храбрите ръководства на МЗ и НЗОК защо не си и помислят да пипнат, а най-нагло им съдействат?
MBb%
Гост 06.06.2017 17:36:39
'а се планират проверки съвместно с Изпълнителната агенция по лекарства и Министерство на здравеопазването на аптеки и на лекари, които предписват най-голям брой протоколи за скъпоструващо лечение, както и на такива, които предписват най-голяма стойност на лекарствата на един пациент. Колегите с най-много старчоци пак ще духат таратора за недалновидността си да записват такива , при това освободени от такси , с по 100 лекарства на изписване и т.н. т.н. Ето ви благодарността на касиерките затова ,че работите с такъв тежък контингент - ще ви проверяват. НИТО ЕДИН ПЕНСИОНЕР С РЕЦЕПТУРНА КНИЖКА НЯМА ДА ЗАПИША , та педалската каса да ме проверява и да ме държи мен виновен ,че се е разпростряла с безплатни лекарства за сметка труда на лекаря. При това безплатни лекарства обещани ургулешки от Пепи Мръсника без да имат капацитет да ви поемат
Dw*S
Гост 06.06.2017 16:40:04
По този начин искат да отклонят вниманието от злоупотребите в самата каса икражбите по времето на Ананиев